Kat palalakasin ang IBC 13

TAKE IT TAKE IT - Lolit Solis (Pilipino Star Ngayon) - April 28, 2019 - 12:00am

Excited ako sa interview kahapon kay Kat de Castro sa aking favorite restaurant, ang Papa Kim’s. Ire-revive ng Channel 13 ang Cooltura na favorite program ni Ronald Constantino dahil memorized niya ang lahat ng mga episode.

May leadership talent si Kat kaya convinced ako na mailalagay niya sa magandang posisyon ang Channel 13 na talagang masasabi ko na pinagmulan ng mga naipon ko for my future retirement dahil nagmula sa nasabing television station ang una kong malaking talent fee.

Ang IBC 13 ang unang nagtiwala sa akin kaya nagkaroon ako ng television show at nagbigay sa akin ng maraming good memories na binuo sa buhay ko.

For sure, ang unang training ni Kat sa TV ang mga idea na pinagmumulan ngayon ng mga bagong concept para sa revival ng Channel 13 na top at number one station before.

Good job Kat, go go with your ideas, make IBC 13 shine again.